

6

Z A P I S N I K
36. sjednice Vijeća Mjesnog odbora Peščenica ,
06. veljače 2024.
u prostorijama mjesnog odbora Peščenica,
s početkom u18:00 sati

NAZOČNI ČLANOVI VIJEĆA: 

Nina Šantić, Višnja Ferenčak, Goran Kršnjavi , Sanja Balenović, Tomislav Hendija, Dean Joketović, Vlatka Bajzek Osman

NENAZOČNI ČLANOVI VIJEĆA: nema

OSTALI NAZOČNI: 

[bookmark: _GoBack]Zdenko Krpina , službenik u Gradskom uredu za mjesnu samoupravu, promet,  civilnu zaštitu i sigurnost PU Peščenica-Žitnjak


Predsjedava Nina Šantić, predsjednica Vijeća.

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Nakon rasprave, jednoglasno, Vijeće prihvaća tekst Zapisnika 35. sjednice Vijeća, održane 09.1.2024. 

Na prijedlog predsjednice Vijeće jednoglasno utvrđuje


D N E V N I   R E D

[bookmark: _heading=h.30j0zll]1. Program rada Vijeća Mjesnog odbora Peščenica za 2024.
2. Aktualna komunalna problematika
3. Korištenje prostora MO
4. Razno:  izvješća, pitanja i prijedlozi.

Ad.1. Program rada Vijeća Mjesnog odbora Peščenica za 2024.

Predsjednica usmeno informira ostale članove Vijeća da su od Gradskog ureda za mjesnu samoupravu, promet, civilnu zaštitu i sigurnost primili na znanje  Program rada Vijeća Mjesnog odbora Peščenica za 2024.

Nakon rasprave Vijeće jednoglasno donosi 
   

 Program rada
               Vijeća Mjesnog odbora Peščenica	
 za 2024.

a) Polazne odrednice

	Vijeće Mjesnog odbora Peščenica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Peščenica.
	Naravno, polazne odrednice i ciljevi i zadaci programa rada Vijeća Mjesnog odbora Peščenica ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Peščenica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Peščenica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Peščenica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Peščenica.
10. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Peščenica s građanima,
· suradnje Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu, promet, civilnu zaštitu, i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora Peščenica a neizravno pridonose uspješnoj realizaciji rada Vijeća Gradske četvrti Peščenica-Žitnjak.


b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Peščenica postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Peščenica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Peščenica s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Peščenica selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Peščenica koji se ne mogu, zbog svoje obimnosti i složenosti, rješavati kroz program MKA i PKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Peščenica.
5. Permanentno nastojanje za što učinkovitijom suradnjom Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu, promet, civilnu zaštitu i sigurnost.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Peščenica će u svome radu i na svojim sjednicama tijekom 2024. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Peščenica naselje te, prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Peščenica.
b) Prioriteta za PKA:
· Vijeću Gradske četvrti Peščenica-Žitnjak
     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).

3. Davanje mišljenja o prijedlozima akata i programima koja od Vijeća Mjesnog odbora Peščenica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Peščenica (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Peščenica (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica -Žitnjak za 2025. (listopad  2024)
6. Donošenje Plana MKA za 2025 za Mjesni odbor Peščenica ( listopad 2024)
7. Donošenje Financijskog plana Vijeća Mjesnog odbora Peščenica za 2025. (prosinac 2024)
8. Donošenje Izvješća o radu Vijeća Mjesnog odbora Peščenica za 2023. (veljača-ožujak 2024.)
9. Donošenje Programa rada Vijeća Mjesnog odbora Peščenica za 2024. (veljača 2024.)
10. Donošenje Godišnjeg izvješća o izvršenju financijskog plana  Vijeća Mjesnog odbora Peščenica za 2023. (lipanj - srpanj 2024)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Peščenica (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Peščenica (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Peščenica.
· suradnji Vijeća Mjesnog odbora Peščenica s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Peščenica, te o izvršenju proračunskih stavki koje se odnose na Mjesnu samoupravu Grada Zagreba.






Ad 2. Aktualna komunalna problematika

Predsjednica Vijeća Nina Šantić usmeno informira nazočne o predmetu rasprave i odlučivanja

· dopis od Gradskog  ured za obnovu, izgradnju, prostorno uređenje, graditeljstvo i komunalne poslove, Sektor za građenje komunalne infrastrukture i održavanje javnoprometnih površina, javnih objekata i javne rasvjete u kojem spomenuti GU obavještava zainteresirane o obnovi oglasnih stupova tzv. KIŠOBRRANA na 5 lokacija na području Peščenice – Žitnjak.
Radovi će početi 09.02.2024. i trajat će do 05.03.2024.

· Svetice –svjetlosna signalizacija na pješačkim prijelazima
· Promet u Trpinjskoj
· Park u Tenjskoj


Nakon rasprave Vijeće jednoglasno donosi 

ZAKLJUČAK 
o rješavanju aktualne komunalne problematike

Vijeće Mjesnog odbora Peščenica, temeljem prijedloga Gđe I.Ć. dostavlja studiju osvjetljenja pješačkim prijelaza u drugim gradovima i  predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži 

    -stručni izvid te ispita mogućnost postavljanja svjetlosne signalizacije na pješačkim    prijelazima na novouređenoj ulici Svetice 

[bookmark: _heading=h.1fob9te]Dopis Gđe I.Ć. i studija  sastavni je dio ovog zaključka.
Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

ZAKLJUČAK 
o rješavanju aktualne komunalne problematike

Vijeće Mjesnog odbora Peščenica, temeljem prijedloga Gđe. I. Ć.  predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži 

                                                 	 
· stručnim izvid lokacije i donošenje prijedloga za rješavanje prometnog čepa u Trpinjskoj.
(MO moli prometne stručnjake da ispitaju i daju svoje mišljenje na  mogućnost probijanja Trpinjske na Branimirovu samo u smjeru izlaza iz Trpinjske na Branimirovu. U trenutno važećem UPU Svetice ne postoji prijedlog za rješavanje prometne situacije na način da se Trpinjska probije na Branimirovu u smjeru izlaza iz Trpinjske na Branimirovu te molim stručan izvid i prijedlog)

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

ZAKLJUČAK 
o rješavanju aktualne komunalne problematike

Vijeće Mjesnog odbora Peščenica, predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži 

· postavu još jednog seta stol s klupama te još jedan koš za otpatke u dječjem parku Tenjska na južnom dijelu parka

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


Ad 3. Korištenje prostora MO

Predsjednica Vijeća Nina Šantić ističe da su za sjednicu zaprimili zahtjev za korištenje prostora MO  od umjetničke organizacije MOLD kolektiv

Nakon rasprave Vijeće jednoglasno donosi


ZAKLJUČAK 
                    			        o korištenju prostora 

[bookmark: _heading=h.gjdgxs]Vijeće Mjesnog odbora Peščenica odobrava korištenje prostora UO MOLD kolektivu , (dvorana ) za datume 6.,7.,12.,13., i 14. veljače i 3 tjedna u ožujku uz napomenu da će UO MOLD kolektiv za dan MO izvesti predstavu.




Ad 4. Razno: izvješća, pitanja i prijedlozi

Nina Šantić, predsjednica Vijeća
Informira Vijeće kako su od Centra kulture Peščenica dobili obavijest o početku radova na obnovi oglasnih kišobrana 
Kako više nije bilo pitanja i prijedloga predsjednica zaključuje sjednicu .

Slijedeća sjednica dogovorena je za 7.3.2024.

Dovršeno u 19:45 h

KLASA:024-08/24-003/307
URBROJ:251-13-11-11/003-24-2
U Zagrebu, 6. veljače 2024.

Zapisnik sastavio: 
Zdenko Krpina						       
										
Predsjednica 

